دھوتھڑ

دھوتھر ، جٹاں دی اک گوت اے۔ ایہناں دا اصل علاقہ دریائے چناب دے چڑھدے کنڈھے دا علاقہ اے۔ پنجاب، پاکستان وچ ضلع حافظ آباد تے نال دے علاقے۔ دھوتھر قبیلے دے سکھ قیام پاکستان توں بعد مشرقی پنجاب چلے گئے سی۔

 تاریخ 
دھوتھڑاں دی روایات دے مطابق، اوہ سوریا نسل چوں نیں (سوریا ونشی جنہاں نوں سورج بنسی وی کہیا جاندا اے، آریا لوکاں دیاں اچیاں سمجھیاں جان آلیاں نسلاں، جداں چندرا وشنی ، ناگا ونشی وچوں اک اے، جیہڑے 16ویں صدی عیسوی وچشمالی ہند توں پنجاب آئے سی۔

دھوتھڑاں دے مطابق اوہ 9ویں یاں 10ویں صدی عیسوی دے دوران افغانستان توں ہندستان وچ آئے سن (جداں باقی آریا قبیلے سیتھیا وغیرہ توں پہلے افغانستان تے فیر ہولی ہولی اگے ودھدے ہوئے پنجاب تے ہندستان تک آئے۔

سکھ گروآں دی اج دے 

سکھ گروآں ولوں حافظ آباد تے آلے دوالے دے علاقےآں وچ دھوتھڑاں نوں گربانی دی تعلیم تے ایہناں نوں سکھ بناؤن دیاں روایتاں وی ملدیاں نیں۔ ایس علاقے دے دھوتھڑاں دی وڈی گنتی نے سکھ مت قبول وی کر لیا سی۔

دھوتھڑاں دے مطابق ایہناں دا سیکھوں گوت دے جٹاں نال قریبی تعلق اے۔

 گنتی 
1860ء توں بعد انگریزاں دی کیتی گئی اک مردم شماری وچ دھوتھڑاں دی کل گنتی 1456 سی، جیہناں وچوں 28 مسلمان تے باقی سکھ تے ہندو سن۔ اج کل اک آنکڑے دے مطابق ایہناں دی تعداد 10 توں 15 ہزار اے۔

 علاقے 
پنجاب، پاکستان وچ دھوتھڑ ضلع گجرات، ضلع سیالکوٹ، ضلع گجرانوالا، ضلع منڈی بہاؤ الدین، ضلع حافظ آباد، ضلع ساہیوال دی تحصیل چیچا وطنی تے ضلع بہاولپور وچ دھوتھڑ آباد نیں۔ تحصیل چیچا وطنی وچ وسن آلے دھوتھڑ ضلع ہوشیارپور دی تحصیل دسوہہ توں آئے سن۔ 

دھوتھڑاں دی وڈی گنتی ضلع حافظ آباد وچ اے جتھے ایہناں دے 11 پنڈ نیں، جیہناں وچ رتا دھوتھڑاں مشہور اے۔ حافظ آباد شہر دی منڈی وچ بوہتی آڑھت وی دھوتھڑاں دی اے۔ 
تحصیل چیچا وطنی وچ دھوتھڑ چک 44 باراں ایل، چک نمبر 58 باراں ایل ، چک نمبر 98 باراں ایل تے چک نمبر 22 گیاراں ایل تے کچھ چیچا وطنی شہر وچ وی وسدے نیں۔ 

دریائے چناب دے اتلے کنڈھے کنجاہ دے کول کھوسر، پنڈی دھوتھڑاں، مٹھا چک تے نارنگ وغیرہ وی دھوتھڑاں دے پنڈ نیں۔

جہانیاں تے بھلوال وچ وی دھوتھڑاں دی کافی گنتی اے۔

ہندستان وچ دھوتھڑ ریاست ہریاݨا دے ضلع کرنال وچ وڈی گنتی وچ آباد نیں۔ ایہ سارے دھوتھڑ سکھ نیں تے ونڈ ویلے ضلع گجرانوالا، ضلع حافظ آباد تے دوجے علاقےآں توں ہجرت کرکے ضلع کرنال وچ جا کے آباد ہو گئے سن۔ ضلع جلندھر وچ واقع پنڈ ملیاں دی وی ادھی آبادی دھوتھڑ جٹاں اُتے مشتمل اے ضلع جلندھر دے پنڈاں گورایا تے دوجےآں وچ دھوتھڑ آباد نیں۔ اس توں علاوہ مشرقی پنجاب وچ ہور کئی ضلعیاں وچ وی دھوتھڑ آباد نیں۔

کپورتھلا شہر دے کول پنڈاں وچ وی دھوتھڑاں دی کافی گنتی آباد اے۔

 مذہب 
پاکستان وچ وسن آلے دھوتھڑ مسلمان نیں تے ہندستان وچ وسن آلے دھوتھڑ سکھ نیں تے شاید کوئی ٹانواں ٹانواں ہندو وی ہو وے۔

 مشہور شخصیتاں 
ضلع حافظ آباد وچ چوہدری نور محمد دھوتھڑ جوڈیشل مجسٹریٹ، گجرانوالا اے، جیہڑا کہ صوبائی اسمبلی دے الیکشن وچ مبمر صوبائی اسمبلی دا الیکشن لڑدا اے۔
ڈاکٹر چوہدری صابر علی دھوتھڑ پی ایچ ڈی [[میٹا فزکس)، جیہناں دا تعلق تحصیل چیچا وطنی دے پنڈ "چک 44 باراں ایل " توں اے، میٹا فزکس وچ برطانیا توں پی ایچ ڈی نیں تے پاکستان اٹامک انرجی کمیشن وچ اعلا عہدےآں اُتے خدمات سر انجام دیندے رہے نیں۔ اج کل میانوالی وچ چشمہ ایٹمی پاور پلانٹ وچ اعلی عہدے اتے خدمات سرانجام دے رہے نیں تے چشمہ 2 پلانٹ اسارن وچ ایہناں دا وڈا ہتھ اے جس لئی اوہ کئی وار چین وی گئے نیں۔
ڈاکٹر خالد رفیق، پی ایچ ڈی (ایگرونومی)
ڈاکٹر محمد افضل، چیسٹ سپیشلسٹ ، نواز شریف سوشل سیکورٹی ہسپتال، لاہور ۔
چوہدری فدا عباس دھوتھڑ، فوڈ ٹیکنالوجی ۔
چوہدری احمد بلال دھوتھڑ، ایم ایس سی (ایگرونومی)۔
چوہدری احمد محمود، چوک میتلا ضلع وہاڑی دا اک سرکڈھواں کاشتکار ۔
سردار جسوندر سنگھ دھوتھڑ، نائب صدر گرو گوبند سنگھ گردوارا، بریڈ فورڈ، برطانیا۔
پرابھ دھوتھڑ، پولیس کمشنر، سرے پولیس، برطانیا۔
ڈاکٹر ستنام دھوتھڑ، کیمبرین اینیمل ہسپتال، کاگری، برطانیا ۔
میجر رویند سنگھ دھوتھڑ، آئی جی، سکول آف آرٹلری، بھارتی فوج ۔

 حوالے 

گٹھ:جٹ
گٹھ:دھوتھڑ
گٹھ:ہند یورپی قبیلے
گٹھ:پنجاب دے قبیلے
گٹھ:جٹ قبیلے